पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड मरीजों की संख्या में निरंतर वृद्धि हो रही है। स्थिति यह हो गई है कि जांच में हर तीसरा-चौथा सैंपल पॉजिटिव आ रहा है। इसके बावजूद भी लोगों को जांच रिपोर्ट समय पर नहीं मिल रही है। पूर्व में जहां 15 सौ से 18 सौ सैंपलों की जांच रोजाना हो रही थी, वह अब पिछले चार दिनों से घटकर 7 सौ से 8 सौ पर आ गई है।
रविवार को भी 1030 सैंपलों में से 854 सैंपलों की जांच की गई। वहीं 2647 सैंपल तो जांच की प्रक्रिया में ही चल रहे हैं। इसके चलते जांच रिपोर्ट के लिए लोगों को तीन से चार दिन तक इंतजार करना पड़ रहा है। ऐसे में मरीजों को मानसिक तनाव से गुजरना पड़ रहा है। जागरुक लोग तो स्वयं को आइसोलेट कर लेते है, लेकिन कुछ लोग जांच करवाने के बाद घूमते रहते हैं।
ऐसे में अन्य लोगों के बीच संक्रमण फैलने की स्थिति बनी हुई है। पहले तो फिर भी जांच रिपोर्ट एक से दो दिन में मिल रही थी, लेकिन पिछले कुछ दिनों से रिपोर्ट आने का इंतजार करना पड़ रहा है। इसके अलावा कुछ लोगों की रिपोर्ट नहीं आती है। उनकी सैंपलिंग में गड़बड़ी हो जाती है। ऐसे में उनको दोबारा सैंपलिंग करानी पड़ रही है। ऐसा रोज दर्जनों लोगों के साथ हो रहा है।
खैरदा लवकुश कॉलोनी निवासी सोनिया (बदला हुआ नाम) ने बताया कि उसने आरटी-पीसीआर जांच के लिए अपने बेटे व स्वयं का बजरिया पीएचसी में 28 अप्रैल को सैंपल दिया था, लेकिन अभी तक रिपोर्ट नहीं आई है। शनिवार को पीएचसी पर चिकित्साकर्मी से पूछने पर उसने दोबारा सैंपल देने की बात कही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn